འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་
རབ་ཏུ་འབར་བའི་མདོ་ལས་རྒྱལ་བུ་
གཞོན་ནུ་རོལ་རྩེད་ཀྱི་མདོ་
བཞུགས་སོ། །
།གཡུང་དྲུང་ལྷ་ཡི་སྐད་དུ་ན། ནེ་ཝེར་སངས་ཀྲི་ཀུ་སྨྲི་ཏེ། ཨ་སངས་ཕྱོད་
ལམ་དེ་པ་ཧོ། གང་ཟག་མི་ཡི་སྐད་དུ་ན། རྒྱལ་བུ་གཞོན་ནུ་རོལ་རྩེད་ཀྱི་མདོ། རྣམ་
པ་ཐམས་ཅད་མཁྱེན་པ་སྤྲུལ་པའི་སྐུ་ལ་ཕྱག་འཚལ་ལོ། །
༧ དེའི་ཚེ་དེའི་དུས་ན། སྲིད་པའི་ཁྱེའུ་གསལ་བ་ཞེས་བྱ་བ་དེས། ཚེ་ལོ་སྟོང་པའི་
སྟོན་པ། དག་པ་གཏོ་རྒྱལ་ཡེ་མཁྱེན་གྱི་བསྟན་པ་རྫོགས་ནས། ཚེ་ལོ་བརྒྱ་བའི་སྟོན་པ་
དང་། འགྲོ་བ་འདུལ་བའི་དུས་ལ་བབ་པར་མཁྱེན་ནས། གནས་རིགས་ཆེན་པོ་བཞི་
ནས། འོད་གསལ་ལྷ་ལས་བབ་སྟེ། སུམ་ཅུ་རྩ་གསུམ་གྱི་གནས་སུ་བྱོན་ནས། ལྷ་ལ་
བོན་གྱི་འཁོར་ལོ་བསྐོར་ཞིང་། ལྷ་ཁམས་གསལ་བའི་སྒྲོན་མེར་མཛད་དོ། །
དེ་ནས་རི་རབ་གྱི་རྩེ་ལ་བྱོན་ཁར་སྲིད་པའི་ཁྱེའུ་གཅུང་ཤེས་པ་བྱ་བ་དེ། རྩ་གསུམ་
ལྷའི་ཡུལ་ན། ཡབ་ཉེ་དབང་གི་རྒྱལ་པོ་བཟང་སྐྱོང་དཔལ་དང་། ཡུམ་ལྷ་མིན་གྱི་
རྒྱལ་མོ། སྒྲ་གཅན་འཛིན་གྱི་བུ་མོ་ཁྲི་མ་རྒྱལ་ཏིང་གཉིས་ལ། འཁོར་དང་ལོངས་
སྤྱོད་དཔག་ཏུ་མེད་པ་མང
་པ་མངའ་ཡང་ཐུགས་ལ་བརྩེ་བའི་སྲས་མེད་པས། དགའ་ལྡན་
1

གསུང་རབ་སྒོ་མཛོད་རིན་པོ་ཆེའི་གླེགས་བམ། 14
གྱི་གནས་ན། ལྷའི་གཤེན་པོ་ཀུན་འོད་གསལ་ལ་ལུང་ཞུས་པ་ལ། གཤེན་དེའི་ཞལ་
ནས། ལྷའི་རྒྱལ་པོ་ཡབ་ཡུམ་ཁྱོད་གཉིས་ནི། སྔོན་བསྐལ་པ་མང་པོའི་གོང་རོལ་
ནས། ཚོགས་བསགས་སྒྲིབ་པ་སྦྱངས་པའི་མཐུས། ཚེ་འདིར་རྩ་གསུམ་གྱི་ལྷ་གནས་
ན། འཁོར་དང་ལོངས་སྤྱོད་ཤིན་ཏུ་ཆེ་བ་ཡིན། དེ་ཡང་ཨུད་འབར་མེ་ཏོག་གི་གླིང་ལ།
འབྲུ་དང་རིན་པོ་ཆེས་མཆོད་ཅིང་། བདེ་བར་གཤེགས་པ་རྣམས་ལ་ཕྱག་འཚོལ་དང་།
མངལ་གྱི་དྲི་མས་མ་གོས་པ། ལས་ཀྱི་བུ་གཅིག་རྙེད་ནས་འོང་གི། དེ་ལ་བཀུར་སྟི་
དང་རིམ་གྲོ་ཆེར་གྱིས་ཤིག །ཅེས་གསུངས་སོ། །
དེ་ལ་རྒྱལ་པོ་ཡབ་ཡུམ་གཉིས་པོས་ཀྱང་། གཤེན་པོས་ལུང་བསྟན་པ་བཞིན་དུ།
སང་ཉི་མའི་རྩེ་ལ་འབྲུ་དང་རིན་པོ་ཆེ་མང་དུ་ཁྱེར་ནས། བདེར་གཤེགས་ལ་མཆོད་
པ་ཕུལ་ཞིང་ཕྱག་འཚལ་ཏེ། ན་མོ་སྔོན་གྱི་དེ་བཞིན་གཤེགས་པ་བདུད་བཅོམ་པ་
ཡང་དག་པར་རྫོགས་པའི་སངས་རྒྱས། དཔག་ཏུ་མེད་པ་རྒྱལ་བ་བྱམས་པའི་འཁོར་
ལོ་ཅན་ལ་ཕྱག་འཚལ་ལོ། །དེ་བཞིན་གཤེགས་པ་བདུད་བཅོམ་པ་ཡང་དག་པར་
རྫོགས་པའི་སངས་རྒྱས། དཔག་ཏུ་མེད་པ་བློ་གྲོས་ལེགས་པའི་དབང་པོ་ཅན་ལ་ཕྱག་
འཚལ་ལོ། །དེ་བཞིན་གཤེགས་པ་བདུད་བཅོམ་པ་ཡང་དག་པར་རྫོགས་པའི་སངས་
རྒྱས། དཔག་ཏུ་མེད་པ་ཤེས་རབ་དྲི་མེད་མཆོག་ལྡན་ལ་ཕྱག་འཚལ་ལོ། །དེ་བཞིན་
གཤེགས་པ་བདུད་བཅོམ་པ་ཡང་དག་པར་རྫོགས་པའི་སངས་རྒྱས། དཔག་ཏུ་མེད་
པ་མུ་མེད་མཐའ་ཡས་འོད་ཟེར་ཅན་ལ་ཕྱག་འཚལ་ལོ། །དེ་བཞིན་གཤེགས་པ་བདུད་
བཅོམ་པ་ཡང་དག་པར་རྫོགས་པའི་སངས་རྒྱས། དཔག་ཏུ་མེད་པ་ལོ་སྔ་སད་གྱེར་
མི་རྗེ་དབང་པོ་ཅན་ལ་ཕྱག་འཚལ་ལོ། །དེ་བཞིན་གཤེགས་པ་བདུད་བཅོམ་པ་ཡང་
དག་པར་རྫོགས་པའི་སངས་རྒྱས། དཔག་ཏུ་མེད་པ་གཟི་བརྗིད་ཀུན་ནས་རབ་ཏུ་
འབར་བའི་མཆོག་ལ་ཕྱག་འཚལ་ལོ། །དེ་བཞིན་གཤེགས་པ་བདུད་བཅོམ་པ་ཡང་
2

མདོ་སྡེ།
༼ཁ༽
གཞོན་ནུ་རོལ་རྩེད་ཀྱི་མདོ།
དག་ང
་པར་རྫོགས་པའི་སངས་རྒྱས། དཔག་ཏུ་མེད་པ་ཡེ་ཤེས་དབང་ཕྱུག་སྨྲ་བའི་སེང་
གེ་ཅན་ལ་ཕྱག་འཚལ་ལོ།
རྫོགས་པའི་སངས་རྒྱས།
།དེ་བཞིན་གཤེགས་པ་བདུད་བཅོམ་པ་ཡང་དག་པར་
དཔག་ཏུ་མེད་པ་ཡིད་བཞིན་རིན་ཆེན་འབྱུང་གནས་དཔལ་
ལ་ཕྱག་འཚལ་ལོ། །དེ་བཞིན་གཤེགས་པ་བདུད་བཅོམ་པ་ཡང་དག་པར་རྫོགས་
པའི་སངས་རྒྱས། དཔག་ཏུ་མེད་པ་ཤེ་ཙུ་ཧ་ར་སད་ནེ་སྤུངས་ལ་ཕྱག་འཚལ་ལོ། །དེ་
བཞིན་གཤེགས་པ་བདུད་བཅོམ་པ་ཡང་དག་པར་རྫོགས་པའི་སངས་རྒྱས། དཔག་
ཏུ་མེད་པ་རྒྱལ་བ་རྒྱལ་མཆོག་བྱམས་ལྡན་དགོས་འདོད་སྟེར་ལ་ཕྱག་འཚལ་ལོ། །དེ་
བཞིན་གཤེགས་པ་ཡང་དག་མཚན། རྒྱལ་བ་རྒྱ་མཚོའི་ཐུགས་རབ་སྤྲུལ། དུས་རྣམས་
ཀུན་ཏུ་བདེ་བར་གཤེགས་པ། དཔག་ཏུ་མེད་པ་རྣམ་དག་བཅུ། ཤེས་བཅུ་རྣམ་དག་
འཆང་བ་པོ། ལམ་ལྔ་ས་བཅུའི་ཡོན་ཏན་རྫོགས། ཕ་རོལ་ཕྱིན་པ་བཅུ་ལ་གནས། ཕ་
རོལ་ཕྱིན་པ་བཅུ་ཡི་བདག །ཕྱོགས་བཅུའི་ཞིང་ཁམས་མཐའ་ཡས་འཚོ། འགྲོ་ཀུན་
དགའ་བདེ་ཀུན་སྟེར་ཞིང་། དེ་དག་འདོད་པ་ཚིམ་བྱེད་པ། བསོད་ནམས་ཚོགས་
ཆེན་བཅུ་ཡི་བདག །།དབྱིངས་ནས་ཐུགས་རྗེས་ཆེར་དགོངས་ལ། བདག་སོགས་འགྲོ་
བ་མ་ལུས་ཀུན། སྡུག་བསྔལ་རྒྱ་མཚོར་བྱིང་བ་ལ། སྒྲིབ་པ་ཐམས་ཅད་བྱང་བར་
མཛོད། སྡུག་བསྔལ་ཐམས་ཅད་མེད་པར་མཛོད། འཇིགས་པ་ཀུན་ལས་ཐར་བར་
མཛོད། ཉོན་མོངས་ཐམས་ཅད་ཞི་བར་མཛོད། འདོད་པ་ཐམས་ཅད་བསྐང་བར་
མཛོད། བསམ་པ་ཡིད་བཞིན་འགྲུབ་པར་མཛོད། བསོད་ནམས་ཚོགས་ཆེན་རྫོགས་
པར་མཛོད། བདག་ཅག་དབུལ་ཞིང་ཕོངས་པ་ལ། ཚེ་འདོད་པ་ཡི་ཚེ་བསྲིང་ཞིང་།
ནོར་འདོད་པ་ལ་ནོར་བྱིན་ཅིག །བུ་འདོད་པ་ལ་རྒྱལ་སྟེར་ཞིང་། དཔལ་འདོད་
དཔལ་དང་གྲགས་པ་ཡི། ཡོངས་ལ་ཁྱབ་པ་བདེ་ལེགས་ཤོག །ཨོཾ་ན་མ་སད་ལ། མུ་
ཡང་ཧ་ར། དེ་ཕྱི་པྲཛྙ། ས་མ་ཡ། ཤེ་ཙུ་རདྱ་སི་དྡྷི་ཧཱུྃ་འདུ། ཞེས་བརྗོད་ཅིང་ཕྱག་

གསུང་རབ་སྒོ་མཛོད་རིན་པོ་ཆེའི་གླེགས་བམ། 14
ནུས་ཚད་དུ་འཚལ་བས། ཐང་ཆད་ནས་འགྱེལ་ཏེ་སོང་ངོ༌། །དེ་ནས་ཡར་སད་ནས་
ལངས་པའི་སྣང་བ་ལ། ཡབ་ཡུམ་གཉིས་ཀས་ཨུ་དུམ་ཝ་རའི་སྡོང་པོ་ཞིག་ལ་འཇུས་
ནས་འདུག་སྟེ། དེའི་ཁ་ལ་མཚན་དང་ལྡན་པའི་ཁྱེའུ་ཞིག་སྣང་ནས། ཕྱག་ན་པདྨའི་
ཟེའུ་འབྲུ་ཞིག་བསྣམས་ནས། གད་ཡལ་ཡལ་འཛུམ་ཤིག་ཤིག་བྱེད་ཅིང་། གང་ཞིག་
འདོད་པས་གདུང་བ་ལ། སྡུག་བསྔལ་རྒྱ་མཚོར་བྱིང་བ་ལ། དབུལ་ཕོངས་བསོད་
ནམས་དམའ་བ་དང༌། སྔོན་ནས་ལས་ཀྱིས་མནར་བ་རྣམས། འདོད་པ་བྱེད་པའི་
ཁོ་ན་མེད། སྔོན་ཚོགས་མ་བསགས་ད་ལྟ་སྡུག །ད་སྒྲིབ་མ་བྱང་ཕྱི་མར་སྦྱང་། རང་
འདོད་ཁོ་ན་རང་བཅིངས་ཡིན། གཞན་ལ་རེ་བ་ཡིད་སྨོན་ཡིན། ཁ་ཡི་སངས་རྒྱས་
ཕུང་འདྲེ་ཡིན། བློ་ཡི་འདུན་མ་འཇིགས་འདྲེ་ཡིན། འོན་ཀྱང་སྡུག་བསྔལ་ཉེན་པའི་
མིས། དེ་བཞིན་གཤེགས་ལ་རབ་སྤྲུལ་པའི། སྟོན་པ་བླ་མེད་སངས་རྒྱས་དང་། དེས་
གསུང་ཞལ་ནས་བཅུད་འཐིག་པས། སྐྱོབ་པ་བླ་མེད་བཀའ་རྒྱུད་དང་། དེ་དག་
བསྟན་པའི་གཉེར་གཏད་པའི། འདྲེན་པ་བླ་མེད་སེམས་དཔའ་དང་། དེ་དག་ཡིད་
བཞིན་ནོར་བུ་ལྟར། བླ་ན་མེད་ཅིང་དཀོན་པའི་མཆོག །བླ་མེད་གསུམ་ལ་སྐྱབས་སུ་
འགྲོ། བླ་མེད་གསུམ་ལ་གུས་ཕྱག་འཚལ། བླ་མེད་གསུམ་ལ་མཆོད་པ་འབུལ། བླ་
མེད་གསུམ་ལ་སྡིག་པ་བཤགས། བླ་མེད་གསུམ་ལ་སྡོམ་པར་བགྱི། བླ་མེད་གསུམ་
ལ་གསོལ་བ་གདབ། བླ་མེད་གསུམ་ལ་ཡི་རངས་ཕུལ། བླ་མེད་གསུམ་ལ་སྨོན་ལམ་
གདབ། དགེ་བ་ཅི་སྙེད་དཔང་པོར་བསྔོ། དེ་ནས་སྡུག་བསྔལ་བཞི་ལས་ཐར། བདག་
ནི་སྔོན་ནས་ཚོགས་བསགས་ཤིང་། སྒྲིབ་པ་རྣམ་པར་བྱང་བའི་མཐུས། ད་ལྟར་སྐྱེ་
འཆི་རང་དབང་ཐོབ། སེམས་ཅན་འདོད་པ་སྐོང་བ་དང་། འགྲོ་བ་མ་ལུས་སྐྱོབ་པའི་
ཕྱིར། རྒྱལ་པོ་ཡབ་ཡུམ་ལས་ཀྱི་བུ། སྔོན་གྱི་སྨོན་ལམ་གནད་ཅིག་གིས། ཁྱོད་ཀྱི་སྲས་
སུ་འོང་བ་ཡིན། ཞེས་གསུངས་པ་ལ། རྒྱལ་པོ་ཡབ་ཡུམ་ཀྱང་ཤིན་ཏུ་དགའ་ནས།
4

མདོ་སྡེ།
གཞོན་ནུ་རོལ་རྩེད་ཀྱི་མདོ།
རྒྱལ་བུ་དེ་མེ་ཏོག་འདབ་མའི་ནང་དུ་བཞག་སྟེ། ཀུན་གྱིས་མ་མཐོང་བར་རྒྱལ་མཁར་
ནང་དུ་གདན་དྲངས་སོ། །དེ་ནས་དར་དང་ཤུན་མིན་གྱི་ན་བཟའ་ནི་གསོལ། ལྷའི་
ཞལ་ཟས་སྣ་ཚོགས་ནི་དྲངས། མཚན་ཀྱང་ཡེ་ནས་སྐྱེ་འཆི་ལ་རང་དབང་ཐོབ་ཅིང་།
འགྲོ་ལ་བུ་གཅིག་པའི་མ་ལྟར་བྱམས་ཏེ། ཀུན་གྱི་མགོན་དུ་གྱུར་པས། འཆི་མེད་བྱམས་
ལྡན་མགོན་པོ་ཞེས་བྱ་བར་བཏགས་སོ། །དེ་ནས་རྒྱལ་པོ་ཡབ་ཡུམ་གྱིས་ཀྱང་། དགའ་
སྟོན་རྒྱ་ཆེན་པོ་རུ་བྱས་ནས། ལྷའི་དབང་པོ་ལ་གཟིགས་ཕུལ་བས། ལྷའི་དབང་པོས་
ཀྱང་འདི་ནི་སྔོན་གྱི་སངས་རྒྱས་ཀྱི་གདུང་འཚོབ། འགྲོ་བའི་དཔལ་མགོན་གཅིག་ཡིན་
པར་ངེས་སོ། །རྒྱལ་པོ་ཡབ་ཡུམ་ཀྱང་སྔོན་ནས་བསོད་ནམས་བསགས་པའི་འབྲས་བུ་
སྨིན་པར་ངེས་སོ། །བདག་ཅག་རྣམས་ཀྱི་ཡང་བསོད་ནམས་ལགས་སོ། །ཞེས་ལེགས་
པའི་བྱ་བ་བྱིན་ནས། ཀུན་གྱིས་ཞབས་ནས་འདེགས་ཤིང་། བཀུར་སྟི་དང་རིམ་གྲོ་
ཆེར་བྱེད་དོ། །དེའི་སྟོབས་ཀྱིས་ལྷ་རྣམས་ལ་ཡང་། དགའ་བ་དང་བདེ་བ་དང་སྐྱིད་
པ་ལ་སོགས་ཏེ། བཀྲ་ཤིས་པའི་དགེ་རྟགས་མང་དུ་འཕེལ་ལོ། །
༧ དེའི་ཚེ་སྟོན་པ་བློ་གསལ་འཆི་མེད་གཙུག་ཕུད་ཀྱིས། གཅུང་ཤེས་པ་དག་ལ།
དབུ་རྒྱན་དང་། སྙན་ཆ་དང་། མགུལ་ཆུ་དང་། སེ་མོ་དོ་དང་། ཕྱག་གདུབ་དང་།
ཞབས་གདུབ་དང་། སྟོད་གཡོགས་དང་། སྨད་ཤམ་ལ་སོགས་གསོལ་ནས་གསུངས་
པ། ཉོན་ཅིག་འཆི་མེད་བྱམས་ལྡན་ཉོན། སྔོན་བསྐལ་པ་འདིའི་གོང་རོལ་ན། ཡབ་ནི་
རྒྱལ་པོ་ཁྲི་འོད་དང་། ཡུམ་ནི་བཙུན་མོ་ཀུན་ཤེས་མར། བདག་ཅག་ཁྱེའུ་སྤུན་གསུམ་
མཆིས། གཅིག་ནི་ཁྱེའུ་དག་པའོ། །གཅིག་ནི་ཁྱེའུ་གསལ་བའོ། །གཅིག་ནི་ཁྱེའུ་ཤེས་
པའོ། །བདག་ཅག་ཁྱེའུ་སྤུན་གསུམ་གྱིས། འཁོར་བའི་ལས་ལ་སྒྱིད་པ་ལུག །གཡུང་
དྲུང་བོན་ལ་དགའ་བ་བསྐྱེད། སློབ་དཔོན་གཏོ་ཡི་སྤྱན་སྔར་མཆིས། སེམས་བསྐྱེད་
གཏོ་རྗེ་སློབ་དཔོན་ནོ། །གཏོ་འབུམ་ཁྲི་ཀློག་གི་ལྕེ་ཅན་ལ། སྲིད་པའི་སྟོང་རྩིས་བོན་
LO

གསུང་རབ་སྒོ་མཛོད་རིན་པོ་ཆེའི་གླེགས་བམ།
14
ཉན་པས། ཤེས་རབ་ཟབ་མོ་ཐུགས་སུ་ཆུད། སེམས་ཅན་ལས་ལ་སྙིང་རྗེ་སྐྱེས། སྤུན་
གསུམ་མཆི་མ་ཁྲག་ཏུ་ཁོལ། འགྲོ་བའི་དོན་ལ་འགྲོ་རྩོད་བྱས།༽ སློབ་དཔོན་ལྷ་ཡི་
ཞལ་ན་རེ། ཉོན་ཅིག་སྲིད་པའི་ཁྱེའུ་གསུམ། སྙིང་རྗེ་ཆེན་པོ་སྐྱེས་ཚོད་ཀྱིས། ཚད་
མེད་བཞི་དང་ལྡན་པར་ངེས། ཚད་མེད་བཞི་དང་རབ་ལྡན་པས། འགྲོ་བ་ཐར་པར་
དྲངས་པ་ཡིན། སྙིང་རྗེ་ཆེན་པོ་མ་སྐྱེས་ན། འགྲོ་ལ་བྱམས་པར་ག་ལ་འགྱུར། གཏིང་
ནས་བློ་སེམས་མ་འདྲེས་པས། སྙིང་ནས་བརྩེ་བ་ག་ལ་གྱུར། སྙིང་ལ་གཟེར་བར་མི་ན་
ན། མིག་ལས་མཆི་མ་ག་ལ་བྱུང་། ཞེ་ལ་བསམ་པ་མི་གནས་ན། ཁ་ནས་མཆིད་ཚིག་
ག་ལ་སྨྲ། འཇིག་རྟེན་དགའ་བདེ་མི་བསམ་ན། བློ་གྲོས་མདུན་མ་ཅི་ལ་བྱེད། སྡང་
བའི་དགྲ་ལ་མ་བསམ་ན། གོ་ཁྲབ་མཚོན་ཆ་ཅི་ལ་བསགས། བྱམས་ལྡན་གཉེན་ལ་མི་
སྨོས་ན། སྲིད་ཀྱི་ཇུ་གང་ཅི་ལ་སྐྱེལ། སེམས་ལ་མནོ་བསམ་མ་སྐྱེས་ན། འཁོར་བའི་མུ་
ཁྱུར་ཅི་ལ་འབུད། རྩེ་གཅིག་ཕྱི་མ་མི་དྲན་ན། དཀའ་ཐུབ་སྡུག་སྲན་ཅི་ལ་བྱེད། ས་ལ་
རླན་ཞིག་མེད་པ་ན། དོག་ལས་གཡུ་ལྗང་ག་ལ་འཁྲུངས། དུག་ལ་རྩི་རུ་འགྱུར་མེད་
ན། འདམ་ལས་མེ་ཏོག་ག་ལ་སྐྱེས། སེམས་ལས་སངས་རྒྱས་མི་འབྱུང་ན། སེམས་
ཅན་གྲོལ་བ་ཅི་ཡི་ཕྱིར། འཇིག་རྟེན་བྱ་བ་མ་གཏོང་ན། གཅིག་པུ་ཁེར་འདུག་ཅི་ལ་
བྱེད། དུག་ལྔ་ཡེ་ཤེས་མ་ཡིན་ན། དེར་སྐྱེས་བརྣག་པ་ཅི་ལ་ཞི། རྒྱུ་ལས་འབྲས་བུ་མ་
འབྱུང་ན། འོ་མ་མར་དུ་ཅི་ལ་འགྲུབ། སྲིད་པས་སྐོས་པ་མ་བདེན་ན། མ་ལས་བུ་སྐྱེ་
ག་ན་སྲིད། འཇིག་རྟེན་སྒྱུ་མ་མ་ཡིན་ན། སྒྱུ་མའི་མཁན་པོ་ག་ན་སྲིད། གང་ཡང་
བདེན་མེད་མ་ཡིན་ན། དགྲ་ལ་གཉེན་དུ་ག་ལ་འགྱུར། སེམས་ལས་ཐམས་ཅད་མ་
འབྱུང་ན། སྣམ་བུ་ཚོས་སུ་ག་ན་འགྱུར། བུ་སྲིད་པ་སྟོང་རྩིས་བོན་ཉན་ན། སེམས་
ཉིད་འདི་ལ་ཅི་ཡང་འཆར། ནམ་མཁའ་འདི་ལས་ཅི་ཡང་འབྱུང་། ས་བཞི་འདི་ལས་
ཅི་ཡང་འཁྲུངས། སྲིད་པ་འདི་ལ་ཅི་ཡང་སྲིད། ཡོད་པ་མེད་པ་སྟོང་པ་སྲིད། མེད་པ་
6

མདོ་སྡེ།
གཞོན་ནུ་རོལ་རྩེད་ཀྱི་མདོ།
ཡོད་པ་གང་བ་སྲིད། ཆགས་པ་འཇིག་པ་གྲོལ་བ་སྲིད། འཇིག་པ་ཆགས་པ་གནས་པ་
སྲིད། སྐྱེ་བ་རྣམས་ཀྱང་འཆི་བ་སྲིད། འཆི་བ་རྣམས་ཀྱང་སྐྱེ་བ་སྲིད། ཕྱུག་པོ་རྣམས་
ཀྱང་དབུལ་བ་སྲིད། དབུལ་པོ་རྣམས་ཀྱང་ཕྱུག་པ་སྲིད། མཐོ་བ་དམའ་སར་བབ་པ་
སྲིད། དམའ་བ་མཐོ་སར་ཕྱིན་པ་སྲིད། རྒྱལ་པོ་དམངས་སུ་འབབ་པ་སྲིད། དམངས་
ཀྱིས་རྒྱལ་ས་ཟིན་པ་སྲིད། དགེ་ལ་སྡིག་བཅུ་འགྱུར་ཡང་སྲིད། སྡིག་ལ་དགེ་བ་གྲོལ་
ཡང་སྲིད། མཁས་པ་ཆག་ཤེས་ཆུང་ཡང་སྲིད། བླུན་པོ་གཅིག་བློ་བརྟན་ཡང་སྲིད།
མཁས་པ་རང་དོན་འཁྱམ་ཡང་སྲིད། མི་ཤེས་རང་མགོ་ཐོན་ཡང་སྲིད། དེ་རྣམས་
རང་བཞིན་སྲིད་པའི་དཔེ། འདྲ་འཐད་བཤད་ན་ཞོར་ལ་འབྱུང་། ཁྱེད་ཅག་སྲིད་པའི་
ཁྱེའུ་གསུམ། དུས་གསུམ་སྟོན་པར་གཤེགས་པར་མཛོད། འགྲོ་བ་སེམས་ཅན་དོན་
ཆེད་དུ། ཅི་ལྟར་ཐུགས་ཀྱི་བརྩེ་ན་ཡང་། གསུམ་ཀ་གཤེགས་པ་མི་རིགས་སོ། །སྟོན་
པ་རང་བཞིན་དཀོན་ན་བཙུན།། གཉིས་ཙམ་མང་པོ་བྱ་བ་ན། གསུམ་ཙམ་འཇིག་
རྟེན་གང་དུ་གཤེགས། གཅེན་པོ་དག་པའི་སྟོན་པ་མཛོད། གཅུང་གཉིས་རིམ་བཞིན་
དེ་ལྟར་གཤེགས། དེ་སྐད་གསུངས་ནས་ལུང་བསྟན་ཐོབ། དེ་ནས་མུ་རྒྱུང་བསྐལ་པ་
ཡི། སངས་རྒྱས་རིམ་པར་བྱོན་པའི་རྗེས། ཚེ་ལོ་སྟོང་པའི་དུས་ཚོད་ལ། གཅེན་པོ་
དག་པ་སྟོན་པར་བྱོན། འགྲོ་བ་སེམས་ཅན་ཐར་པར་དྲངས། བསྟན་རྫོགས་འོག་མིན་
གནས་སུ་གཤེགས། བཤུལ་ཀར་བདག་ལ་བཀའ་གནང་མཛད། སེམས་ཅན་དོན་ལ་
སོང་ཞིག་གསུངས། ད་ལྟ་ཚེ་ལོ་བརྒྱ་པའི་དུས། བདག་ནི་འདྲེན་པའི་སྟོན་པར་འགྲོ།
གཅུང་ཁྱོད་རྒྱལ་བ་ང་ཡི་ཚབ། ལྷ་ཁམས་འདྲེན་པའི་སྟོན་པ་མཛོད། དེ་ནས་དུས་
ལ་བབ་པའི་དུས། ཡེ་སངས་ཡུལ་དུ་སྐྱེ་བ་བཞེས། གྲོང་ཁྱེར་ཆེན་པོར་བློ་རྩལ་སྦྱོང་།
འོག་མིན་གནས་སུ་བཀའ་ལུང་ཞུས། བར་ལྷ་འོད་གསལ་གནས་སུ་བཞུད། བདག་
ཉིད་བསྟན་པ་རྫོགས་ནས་སུ། ཚེ་ལོ་བཅུ་པའི་སྟོན་པ་འབྱུང་། ཞེས་གསུངས་ནས།
7

གསུང་རབ་སྒོ་མཛོད་རིན་པོ་ཆེའི་གླེགས་བམ། 14
གཅུང་ཤེས་པ་ལ་བཀའ་གནང་མཛད་དོ། །དེ་ལ་གཅུང་གིས་གཅེན་ལ་གསོལ་པ།
ལེགས་སོ་གཅེན་པོས་གསུངས་པ་ལེགས། བདག་ནི་ཅི་ལྟར་གསུངས་བཞིན་བགྱིད།
བདག་ཅག་སྲིད་པའི་ཁྱེའུ་གསུམ། སློབ་དཔོན་གཏོ་ཡི་ལུང་བསྟན་ནས། སེམས་ཅན་
དོན་དུ་སྐོས་པ་ལ། བསྐལ་སྟོང་སངས་རྒྱས་རིམ་བཞིན་དུ། སེམས་ཅན་ལས་སྐལ་
མར་འགྲིབ